Det er dybt problematisk, når Skat involverer danske bilimportører i beregningen af registreringsafgift på brugte biler, mener FDM og brugtbilshandlerne.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Niels Sandøe, født 1958, er medlem af Finans’ gravergruppe. Han har igennem de seneste 10 år beskæftiget sig med undersøgende journalistik. Niels Sandøe har været nomineret til Cavlingprisen fem gange for en række afsløringer og artikelserier. Bl.a. om nepotisme, magtmisbrug og pamperi i henholdsvis Codan og Lærerstandens Brandforsikring. Og for “Det Store Ejendomsspil” om ejendomsboblen, der var pumpet op med ikke-eksisterende kroner og byggede på overbelåning og pantebrevskarruseller samt for bogen Andre Folks Penge. Modtog FUJ-prisen for fremragende undersøgende journalistik i 2007 og 2013. Modtog Publicistprisen 2014 og Erhvervsjournalistprisen i 2015. Er forfatter til Kampen om Danmarks Olie og medforfatter på bøgerne Kammerherrens Nye Klæder og Andre Folks Penge.

Michael Stenvei, født 1965, er Finans-redaktionens eneste nordjyske fuldblodsmedlem. Michael blev uddannet på Danmarks Journalisthøjskole i 2002 efter en erhvervskarriere hos bl.a. A.P. Møller – Mærsk, Alka, Codan og Hjemmeværnet. Oprindelig er Michael uddannet reserveofficer og har været udstationeret i FN-regi. Som journalist blev det til en kort afstikker til Dansk Supermarked, inden Jyllands-Posten kaldte. Siden har Michael som rendyrket nyhedshund dækket tele-, vind- og energibranchen, ligesom han har været frontløber i dækningen af spektakulære sager som Stein Bagger-svindlen og senest Vestas’ opgør med den tidligere finansdirektør. Privat bruges tiden sammen med hustruen Heidi, der er kok og restauratør i det nordjyske, ligesom der altid er et gør det selv-projekt, som lokker.

Jesper Høberg, f. 1975, er chef for Finans’ gravergruppe. Jesper er uddannet journalist på Danmarks Journalistskole i 2002, og efter et kort vikariat hos Ritzaus Bureau landede han på Jyllands-Posten som erhvervsjournalist. Her har han stået bag en lang række dagsordensættende historier og artikelserier om blandt andet korruption i FN’s olie-for-mad program, kollapset i Genan og Johan Schlüter Advokatfirma. I 2004 blev han nomineret til Cavling-prisen for afsløringen af, at TDC havde udnyttet et hul i skatteloven til at score et kunstigt skattefradrag i milliardklassen. I 2013 blev han nomineret til FUJ-prisen for fremragende undersøgende journalistik, og i 2017 var han med til at vinde FUJ-prisen for afsløringer af, hvordan bilbranchen barberede store summer af registreringsafgiften på leasingbiler. Han er født i Nordsjælland, men fastholder, at han tidligt konverterede til jydedommen, og at han i dag er full blown nordjyde.

Skat forhindrer danskere i at købe billige let brugte biler fra udlandet ved at opkræve registreringsafgifter med udgangspunkt i urealistisk høje udsalgspriser.

Sådan lyder kritikken fra både bilejernes interesseorganisation, FDM, og brugtbilshandlernes brancheorgan, DBFU, på baggrund af en konkret sag, hvor en virksomhedsejer kom i klemme, da han ville importere en næsten ny Mercedes camper fra Tyskland.

Virksomhedsejeren, Thomas Bülow, fik besked på at indbetale 711.000 kr. i registreringsafgift, efter at Skat havde bedt Mercedes i Danmark om at oplyse, hvad bilen kostede fra ny.

Ifølge Mercedes var prisen 1,4 mio. kr., og Skat var uimodtagelig over for Bülows argumenter om, at tilsvarende biler var sat til salg langt billigere på Bilbasen.

Men det er stærkt problematisk at involvere netop den danske importør i afgiftsberegningen, fordi importbiler er i direkte konkurrence med importørens egne biler, lyder det fra flere sider.

»Det er en klar afskærmning af det danske marked for brugte biler, som rammer specielt forbrugerne, og det er ultra-uheldigt for prisdannelsen af brugte biler i Danmark,« siger forbrugerøkonom i FDM Allan Skytte Christensen.

Direktør Karl-Ove Pedersen fra brugtbilhandlernes brancheorganisation, DBFU, er enig:

»Importøren er da ikke interesseret i, at der sælges brugte biler fra udlandet. Han er interesseret i, at der bliver solgt nye biler, så jo højere afgiften er på en brugt bil, jo bedre er det for importøren,« siger han.

Når man importerer en bil fra udlandet, beregnes registreringsafgiften ud fra bilens »almindelige pris ved salg til bruger her i landet«. Men hvis der kun er solgt ganske få eller slet ingen, kan Skat i stedet tage udgangspunkt i den nypris, som importøren oplyser.

Skat vil ikke kommentere den konkrete sag, men oplyser i en skriftlig udtalelse, at importøren skal tage udgangspunkt i, hvad bilen skønnes at kunne sælges til.

»Det forhold, at der således ikke er tale om en rent objektiv vurdering, indgår naturligvis i Skats vurdering af den endelige prisfastsættelse,« hedder det i udtalelsen.

Ifølge Skats motorregister er der i Danmark kun blevet solgt 4 nye biler de seneste 6 måneder som den, Thomas Bülow importerede. De er blevet solgt som nye til priser fra 531.000 kr. til 869.000 kr.